C 159/16
SL
Uradni list Evropske unije
12.4.2022
„Angažiranost“: vsako delovanje v splošnem interesu, ki se izvaja prostovoljno ali v obliki prostovoljnega poslanstva.
Angažiranost se nanaša na prostovoljno in nesebično državljansko delovanje v službi drugih.
„Okolje“: kombinacija naravnih in socialno-ekonomskih elementov, ki tvorijo okvir življenjskih pogojev posameznika, prebivalstva ali skupnosti pri različnih prostorskih merilih.
Varstvo okolja kot tako vključuje sprejetje ukrepov za omejitev ali odpravo negativnih vplivov človekovih dejavnosti na okolje.
„Mentorstvo“: prostovoljni srednje- do dolgoročni medosebni odnos med mlado osebo in mentorjem, ki je strukturiran v strokovnem okviru.
„Dejavnosti vzajemnega učenja“: dejavnosti na ravni EU, ki državam članicam, ki se soočajo s podobnimi političnimi izzivi, omogočajo skupinsko delo in izmenjavo dobrih praks, osredotočanje na izzive, specifične za posamezno državo, ali podporo konkretnemu nacionalnemu programu reform ob pomoči primerljivih držav, organizacij deležnikov in neodvisnih strokovnjakov, kakor je ustrezno (1).
„Trajnostni razvoj“: zadovoljevanje potreb sedanjih generacij na način, ki ne ogroža zmožnosti prihodnjih generacij, da izpolnijo svoje.
Spodbuja dinamično gospodarstvo, polno zaposlenost, visoke standarde izobraževanja, zdravstvenega varstva, socialne in regionalne kohezije ter varstvo okolja v varnem in mirnem svetu, ki spoštuje kulturno raznolikost.
„Mladi z manj priložnostmi“: mladi, ki se iz ekonomskih, socialnih, kulturnih, geografskih ali zdravstvenih razlogov, zaradi svojega migrantskega porekla ali iz razlogov, kot so invalidnost in težave pri izobraževanju, ali iz katerega koli drugega razloga, vključno z razlogom, ki bi lahko povzročil diskriminacijo v skladu s členom 21 Listine Evropske unije o temeljnih pravicah, soočajo z ovirami, ki jim preprečujejo dejanski dostop do priložnosti (2).
(1) Resolucija Sveta o upravljavski strukturi strateškega okvira za evropsko sodelovanje v izobraževanju in usposabljanju pri uresničevanju evropskega izobraževalnega prostora in širše (2021–2030) (dok.
2021/C 497/01), odstavek 11.
(2) Opredelitev v Uredbi (EU) 2021/888, člen 2 (4).